

 **Datë: 15.04.2025**

 Kryetari i Komunës, bazuar në nenin 68 të Ligjit për Vetëqeverisje Lokale Nr.03/L-040,
(Gazeta zyrtare Nr.28, qershor 2008) nenin 8 të Udhëzimit Administrativ Nr.05/14 për Përgjegjësitë e
Autoriteteve të Planifikimit Hapësinor si dhe Parimet dhe Procedurat për Pjesëmarrjen e Publikut në Planifikimin Hapësinor, nenin 15, nenin 65 të Statutit të Komunës së Klinës Nr.01-110-1232/110 të datës 07.04.2010 dhe Vendimin e Kuvendit Komunal Nr.01-06-8440/2025 të datës 26.03.2025.

**NJOFTIM PËR HAPJEN E SHQYRTIMIT PUBLIK TË DRAFT-DOKUMENTIT TË**

**PLANIT ZHVILLIMOR KOMUNAL 2025-2033**

 Me qëllim të inkurajimit të qytetarëve dhe të transparencës dhe të përmbushjes së detyrimeve ligjore, njoftojmë të gjithë të interesuarit se nga 23.04.2025 deri më 23.05.2025, Komuna e Klinës do të zhvillojë shqyrtimin publik për draft-dokumentin e Planit Zhvillimor Komunal të Klinës 2025-2033.

 Draft -dokumenti i Planit Zhvillimor i Komunës së Klinës 2025-2033 ka kaluar të gjitha fazat e parapara me ligjet në fuqi dhe paraqet rezultatin e një pune të përbashkët të profesionistëve të fushave të ndryshme dhe përfaqësuesve nga sektorët relevantë të Komunës së Klinës dhe Qeverisë së Kosovës.

Sipas Ligjit për Planifikim Hapësinor, shqyrtimi publik zgjat 30 ditë. Gjatë kësaj periudhe, profesionistë, grupe të interesit dhe qytetarët e interesuar mund të dorëzojnë vërejtjet, sugjerimet dhe propozimet e tyre në e-mailin zyrtar, ueb-faqen e Komunës së Klinës, si dhe tek grupi punues për pranimin dhe shqyrtimin e vërejtjeve dhe sugjerimeve të bëra nga ana e personave fizikë dhe juridikë, pranë Drejtorisë për Urbanizëm dhe Mbrojtje të Mjedisit, kati I, objekti i Komunës së Klinës, sheshi “ Mujë Krasniqi ”.

 Qëllimi i organizimit të shqyrtimit publik, si pjesë e procesit të hartimit të Planit Zhvillimor të Komunës së Klinës, është që të pranohen dhe vlerësohen komentet (vërejtjet dhe sugjerimet) të cilat shërbejnë për ngritjen e cilësisë së dokumentit, para dorëzimit të tij për miratim përfundimtar në Ministrinë e Mjedisit dhe Planifikimit Hapësinor dhe në Kuvendin e Komunës.
Draft-dokumentin e Planit Zhvillimor të Komunës së Klinës 2025-2033, mund ta gjeni në linkun e publikuar në ueb -faqen zyrtare; <https://kline.rks-gov.net/> ,Vjegëza e veçantë “Konsultimet Publike”; <https://kline.rks-gov.net/konsultimet-publike/>

Shqyrtimi publik do të zgjasë 30 ditë, nga 23.04.2025 deri më 23.05.2025, ku të gjithë të interesuarit mund të japin komente, vërejtje apo sugjerime, të cilat do të shqyrtohen me profesionalizëm dhe korrektësi.

Komentet mund të dorëzohen zyrtarisht në mënyrë fizike në Drejtorinë për Urbanizëm dhe Mbrojtje të Mjedisit (DUMM), ose përmes formës elektronike në e-mailet zyrtare komunale:

1. Vlora Tafili, email: vlora.tafili@rks-gov.net
2. Klementina Qerkinaj, email : [klementina.qerkinaj@rks-gov.net](klementina.qerkinaj%40rks-gov.net)

Komentet e juaja pranohen deri më datën **23 maj 2025**, ato do të shqyrtohen në raportin e shqyrtimit publik, neni 12 i udhëzimit të lartcekur. Njoftimi për shqyrtim publik vendoset në tabelën e shpalljeve në ndërtesën e Komunës, në mjete të informimit (gazeta) dhe në ueb-faqen e Komunës së Klinës

Orari i takimeve ndodhet ne faqën në vazhdim të këti njoftimi

 **Kryetari
 Zenun Elezaj**

|  |
| --- |
| Plani i organizimeve të aktiviteteve gjatë kohës së shqyrtimit publik për PZHK 2025-2033 KLINË |
| Data dhe ora | **Bashkësia/Këshilli****Lokal** | **Vendi** | **Aktiviteti** |
| Hapja solemne e shqyrtimit publik të PZHK 2025-2033 |
| 23.04.202510:00 | Klinë- Dollc, Zajm, Dresnik, Videjë, Polce, Klinafc, Gjurgjevik i Vogël, Krushevë e Vogël | Salla e Kuvendit Komunal  | Prezantimi dhe shqyrtimi publik |
| 25.04.202516:30 | Sferkë- Volljakë, Përçevë, Dush i Vogël, Qupevë e Lartë, Qupevë e Ulët, Gremnik. | SH.F.M.U “ Emin Duraku” | Prezantimi dhe shqyrtimi publik |
| 25.04.202518:30 | Gllarevë, Rixhevë, Stapanic, çabiq, Zabërgjë, Dobërdol, Caravik | SH.F.M.U “Dëshmorët e Qëndresës” | Prezantimi dhe shqyrtimi publik |
| 28.04.202516:30 | Zllakuqan, Radulloc, Pataqan, Berkovë, Ranoc, Leskoc, Krushevë e Madhe, Budisalc, Rudicë, Jagodë. | SH.F.M.U “Shtjefën Gjeçovi” | Prezantimi dhe shqyrtimi publik |
| 28.04.202518:30 |  Jashanicë e Ulët, Jashanicë e Epërme, Siqevë, Jellovc,Ujmirë, Shtaricë, Pograxhë, Resnik, Dush, Shtupel,Kërrnicë, Binxhë, Grapc. | SH.F.M.U “Tre Dëshmorët” | Prezantimi dhe shqyrtimi publik |
| 30.04.202516:30 | Grabanicë, Dollovë, Qeskovë, Këpuz, Bokshiq, Dugajevë, Drenoc, Pjetërq i Epërm, Pjetërq i Ulët | SH.F.M.U “Azem Bejta” | Prezantimi dhe shqyrtimi publik |